Henry (tegneserie)

Henry er en amerikansk tegneserie skapt av Carl Anderson. Serien startet i søndagsbilaget til Saturday Evening Post den 19. mars 1932. I begynnelsen kunne den lille, tynne og skallete gutten si noen setninger, men etter hvert ble serien taus og pantomimisk. Henry lignet ikke på noen andre samtidige tegneseriefigurer. Han er ikke rampete som «Knoll og Tott», men heller ikke en vanlig gutt. Henry er alene og tausheten hans gjør ham fremmed for samfunnet rundt ham. Han er kreativ, impulsiv og tydeligvis helt fri. Vi ser aldri noen foreldre og han opptrer ikke på skolen.

Serien blir distribuert av King Features og siden serien ikke trenger oversettelse, har den vært brukt i mange land. I Norge har den gått i ukebladet Skippern, men også som avisstripe.

Litteratur
Dave Strickler: Syndicated Comic Strips and Artists, 1924–1995: The Complete Index. Cambria, California: Comics Access, 1995. ISBN 0-9700077-0-1

Tegneseriefigurer
Tegneserier fra USA